Mestská časť Košice Staré Mesto, Hviezdoslavova 7, Košice
	Ing. Jana Krásniková, miestny kontrolór MČ Košice Staré Mesto 

					S p r á v a 
	o kontrolnej činnosti miestnej kontrolórky mestskej časti Košice Staré Mesto 
	za obdobie od konania predchádzajúceho riadneho rokovania Miestneho 
			zastupiteľstva mestskej časti Košice Staré Mesto 

Určené:	k rokovaniu Miestneho zastupiteľstva mestskej časti Košice Staré Mesto 
		dňa 14. júna 2012

Predkladá:	Ing. Jana Krásniková
		miestny kontrolór mestskej časti Košice Staré Mesto 

Spracoval:	Ing. Jana Krásniková
 		miestny kontrolór mestskej časti Košice Staré Mesto 

		N á v r h   n a   u z n e s e n i e : 

		Miestne zastupiteľstvo mestskej časti Košice Staré Mesto 

1/ berie na vedomie
    Správu o kontrolnej činnosti miestnej kontrolórky mestskej časti Košice Staré Mesto 
    za obdobie od konania predchádzajúceho riadneho rokovania Miestneho zastupiteľstva
    mestskej časti Košice Staré Mesto 

1/ Následná finančná kontrola v rozpočtovej organizácií Materská škola Park Angelinum 7, 
    Košice
	 V súlade s plánom kontrolnej činnosti miestnej kontrolórky na I. polrok 2012 bola vykonaná v rozpočtovej organizácií Materská škola Park Angelinum 7, Košice následná finančná kontrola, predmetom ktorej bola rozpočtová organizácia  - materská škola a jej organizačná zložka školská jedáleň. 
	Kontrola bola vykonaná v zmysle zákona číslo 502/2001 Z.z. o finančnej kontrole a vnútornom audite a o zmene a doplnení niektorých zákonov v znení neskorších predpisov. 

	Kontrolované obdobie: 
–	od 01.01.2011 do 31.12.2011.

	Cieľom následnej finančnej kontroly bolo preveriť hospodárenie  s verejnými prostriedkami kontrolovanej rozpočtovej organizácie, s dôrazom na dodržiavanie zásad hospodárnosti, efektívnosti, účinnosti a účelnosti  pri vynakladaní a používaní verejných prostriedkov, ako aj preveriť dodržiavanie príslušných právnych predpisov a interných aktov riadenia v činnosti kontrolovaného subjektu. 

	Rozsah kontroly:
a/ kontrola zriaďovateľskej listiny materskej školy,
b/ rozpočet materskej školy a školskej jedálne a jeho plnenie,  
c/ kontrola vedenia účtovníctva, zostavenie ročnej účtovnej závierky, stav pohľadávok 
     a  záväzkov k 31.12.2011, kontrola finančných a účtovných výkazov, 
d/ kontrola príjmových a výdavkových finančných operácií materskej školy,
e/ kontrola pracovno-právnej dokumentácie zamestnancov materskej školy a školskej jedálne, 
f/ kontrola vedenia účtovníctva školskej jedálne, kontrola účtovných dokladov, 
g/ kontrola príjmových a výdavkových finančných operácií školskej jedálne, 
h/ kontrola majetku organizácie k 31.12.2011 – stav zásob potravín školskej jedálne, 
i/ vypracovanie správy o výchovno-vzdelávacej činnosti materskej školy za školský rok  2010/2011. 

	Kontrola bola vykonaná v období od 17.02.2012 do 16.03.2012. 
	
	Z á v e r : 
	Vzhľadom k tomu, že vykonanou kontrolou neboli zistené nedostatky pri hospodárení a nakladaní s verejnými prostriedkami v kontrolovanom subjekte, ani porušovanie všeobecne záväzných právnych predpisov a interných aktov riadenia, z kontroly bol vyhotovený písomný záznam a nie je potrebné voči kontrolovanému subjektu prijímať opatrenia. 
	Výsledky kontroly boli prerokované so štatutárom kontrolovaného subjektu, ako aj so štatutárom zriaďovateľa. 

2/ Následná finančná kontrola vyúčtovania finančného príspevku na stravovanie dôchodcov 
    za I. štvrťrok 2012 s mestom Košice
	V súlade s § 18d zákona číslo 369/1990 Zb. o obecnom zriadení v znení neskorších predpisov, bola vykonaná kontrola vyúčtovania finančného príspevku na stravovanie dôchodcov mestskej časti s mestom Košice za obdobie I. Štvrťroka 2012. 
	Kontrola bola vykonaná v zmysle zákona číslo 502/2001 Z.z. o finančnej kontrole a vnútornom audite a o zmene a doplnení niektorých zákonov v znení neskorších predpisov. 
	Kontrola bola vykonaná mimo plánu kontrolnej činnosti miestnej kontrolórky na I. Polrok 2012 v dňoch 23.04.2012 a 24.04.2012. 

					-2-

	Účelom kontroly bolo overiť správnosť vyúčtovania finančného príspevku na stravovanie dôchodcov s mestom Košice za I. štvrťrok 2012 pri dodržiavaní uznesenia mesta Košice číslo 172 z 05.12.2011, ako aj preveriť správnosť poskytovania výšky príspevku na stravovanie dôchodcov z rozpočtu mestskej časti za kontrolované obdobie v súlade so Všeobecne záväzným nariadením mestskej časti Košice Staré Mesto číslo 1/2009. Súčasťou kontroly bolo aj overenie dodržiavania všeobecne záväzných právnych predpisov a interných aktov riadenia, ktoré kontrolovanú oblasť upravujú. 
	
	Kontrolované doklady: 
a/ dokumentácia o zakúpených stravných lístkoch dôchodcami s trvalým pobytom v mestskej časti 
     Košice Staré Mesto – menovite, 
b/ dokumentácia o preukázanej výške dôchodkov u každého stravujúceho sa dôchodcu, 
c/ priznaný finančný príspevok na stravovanie každého dôchodcu /podľa výšky dôchodku a 
    počtu odobratých stravných lístkov/ za kontrolované obdobie, 
d/ mesačné výkazy o zakúpených stravných lístkoch podľa jednotlivých druhov, 
e/ vyúčtovanie finančného príspevku na stravovanie dôchodcov s mestom Košice za kontrolované 
    obdobie. 

	Z á v e r : 
	Vzhľadom na kontrolné zistenia, z kontroly bol vyhotovený písomný záznam . 
	Nedostatky v kontrolovanej oblasti zistené neboli.  Z úrovne mestskej časti Košice Staré Mesto sú dodržiavané všeobecne záväzné právne predpisy a interné normy, ktoré danú oblasť 
upravujú. 

3/ Následná finančná kontrola fyzického a účtovného stavu pokladničnej hotovosti a cenín
    v pokladni príspevkovej organizácie Múzeum Vojtecha Löfflera, Alžbetina 20, Košice
	Dňa 25.04.2012, v čase od 14.00 hod. bola vykonaná  v pokladni príspevkovej organizácie 
Múzeum Vojtecha Löfflera, Alžbetina 20, Košice, náhodná kontrola fyzického a účtovného stavu 
pokladničnej hotovosti a cenín, ktoré sa v čase kontroly v kontrolovanom subjekte nachádzali. 
	Kontrola bola vykonaná mimo plánu kontrolnej činnosti miestnej kontrolórky, v súlade so zákonom číslo 502/2001 Z.z. v platnom znení. 
	Účelom kontroly bolo overiť dodržiavanie všeobecne záväzných právnych predpisov a interných predpisov pri hospodárení a nakladaní s verejnými prostriedkami príspevkovej organizácie a jej ceninami. 
	Predmetom kontroly bolo overiť: 
–	fyzický a účtovný stav pokladničnej hotovosti,
–	fyzický a účtovný stav cenín – stravných lístkov, 
–	dodržiavanie určenej pokladničnej hotovosti. 
–	
	Kontrolované doklady: 
–	pokladničná kniha kontrolovaného subjektu,
–	príjmové a výdavkové pokladničné doklady, 
–	rekapitulácia hlavnej knihy z účtovníctva, 
–	dokumentácia o stravných lístkoch. 
–	 

						-3-

	Z á v e r : 
	Vykonanou kontrolou neboli zistené rozdiely medzi fyzickým a účtovným stavom 
pokladničnej hotovosti a cenín v pokladni kontrolovaného subjektu. Denný pokladničný 
limit je dodržiavaný. 
	Náväzne na kontrolné zistenia, z kontroly je vyhotovený písomný záznam. 

4/ Kontrola miestneho trhoviska na Dominikánskom námestí v Košiciach, ktoré je v správe
    mestskej časti Košice Staré Mesto 
	 Mimo plánu kontrolnej činnosti bola vykonaná miestnou kontrolórkou dňa 18.05.2012 kontrola miestneho trhoviska – na Dominikánskom námestí a Hradbovej ulici. Kontrola bola vykonaná aj za účasti správcu trhoviska.     
	 Cieľom kontroly bolo preveriť dodržiavanie platného trhového poriadku pri predaji tovarov, inkasovanie trhových poplatkov, ako aj kontrola stavu a čistoty predajných zariadení a verejných 
priestranstiev. 
	Vykonanou kontrolou nebolo zistené porušovanie Všeobecne záväzného nariadenia mestskej časti číslo 1/2006 vrátane dodatkov číslo 1 až 5, ktorým sa vydáva Trhový poriadok trhoviska na 
Dominikánskom námestí a Hradbovej ulici. 
	Nedostatky v kontrolovanej oblasti zistené neboli 
	Vzhľadom na kontrolné zistenia, z kontroly bol vyhotovený písomný záznam 

V Košiciach, 06.06.2012				Ing. Jana Krásniková
							miestny kontrolór MČ